Den andre prototypen, som fløy første gang i mars 1924, var mer aerodynamisk og skulle danne grunnlaget for produksjonsserien. United States Army Air Corps var imponert over konkurranseflyene til Curtiss og bestilte 25 PW-8 i september 1923, som ble levert i perioden juni til august 1924. Disse skilte seg stort sett fra den andre prototypen kun ved endringer i drivstoffsystemet. En standard PW-8 satte 23. juni 1924 ny fartsrekord for flyging kyst til kyst i USA, med 21 timer og 58 minutter. Dette var første gang et fly hadde krysset denne distansen på under et døgn.